《琐窗寒 其一 松蒿隐归梓出朝阳门，词以志哀》
清代·叶昌炽

刮面惊沙，朝阳门外，素车南下。丹旐飘扬，桥畔萧萧鸣马。

叹金门十载郎潜，魂归谁与杯重把。但西风踯躅，衣冠如雪，道旁送者。

斯人今不作，念吾党何依，礼堂长夜。精亡脉极，都为虫与注雅。

矧茂陵剩稿无多，盛年早共应刘谢。为料量齾翰残篇，清泪如铅泻。

作者简介：叶昌炽，字颂鲁，一字缘裻，号鞠裳，长洲人。光绪己丑进士，改庶吉士，授编修，历官侍讲。